**Hrvatski časopis za javno zdravstvo**

**Upute autorima**

Hrvatski časopis za javno zdravstvo zbornik je radova koji pokriva područja biomedicine i zdravstva ( temeljne medicinske znanosti, kliničke medicinske znanosti, javno zdravstvo i zdravstvenu zaštitu, društvene znanosti, informacijske i komunikacijske znanosti, interdisciplinarne društvene znanosti, interdisciplinarna područja znanosti, kognitivnu znanost (prirodne, tehničke, biomedicinu i zdravstvo, društvene i humanističke znanosti), biotehnologiju u biomedicini (prirodno područje, biomedicina i zdravstvo, biotehničko područje)).

Radovi se šalju na adresu [hcjz@hzjz.hr](mailto:hcjz@hzjz.hr) .

Naslov članka: Times New Roman 18 pt, centrirano

Naslovi poglavlja pišu se Times New Roman, veličine 14, poravnato lijevo. Tekst članka piše se pismom Times New Roman, veličina 11, obostrano poravnato.

Podaci o autorima

Autori rada navode se redoslijedom dogovorenim od strane samih autora. Prvo se navodi ime, a potom prezime.

Institucije se navode prema redoslijedu autora. Za svaku instituciju navodi se redni broj prema broju autora (jednog ili više njih, ako dolaze s iste institucije), naziv institucije, grad, država. Institucije se odjeljuju u novi red. Navodi se i adresa elektroničke pošte svakog autora.

Adresa za dopisivanje

Ime i prezime

Ustanova

Adresa, grad

Adresa elektroničke pošte

Sažetak: preporučuje se strukturirani sažetak. Koristi se Times New Roman, veličina 11, obostrano poravnato. Hrvatski časopis za javno zdravstvo dostupan je na portalu hrvatskih znanstvenih i stručnih radova Hrčak ( <https://hrcak.srce.hr/hcjz> ).

Ključne riječi: preporučuju se navesti ključne riječi prema MeSH-u, odvojene znakom „točka-zarez“, Times New Roman, veličina 11, obostrano poravnato

Tekst

Naslovi poglavlja pišu se Times New Roman, veličine 14, poravnato lijevo. Tekst članka piše se pismom Times New Roman, veličina 11, obostrano poravnato.

Članci i svi prilozi dostavljaju se na hrvatskom jeziku ili na engleskom ako su autori iz drugih zemalja. Tekst rada treba pripremiti u formatu nekog od programa za obradu teksta (doc, docx, rtf). Tablice i slike se ne uklapaju u tekst rada, već se prilažu svaka na posebnoj stranici.

Tablice i slike

Tablice i slike moraju biti samorazumljive te se u njima ne smiju rabiti kratice i oznake koje u njima samima nisu i tumačene. Tablice se nazivaju natpisom "Tablica", arapskim brojem i naslovom iznad tablice. Natpis i naslov tablice pišu se pismom Times New Roman, veličina 11, poravnato lijevo.

Svi grafički prilozi (grafikoni, fotografije, crteži i sl.) opisuju se natpisom "Slika", arapskim brojem, naslovom i legendom u tekstnom obliku. Natpis i naslov slike pišu se pismom Times New Roman, veličina 11, centrirano. Opis slike navodi se ispod slike. Slike se numeriraju odvojeno od tablica (posebno se numeriraju tablice, posebno slike).

U opisu tablica i slika iz drugih izvora koje se koriste u radu, obvezatno se navodi izvor.

Literatura

Literatura se treba označavati redoslijedom kako je navedena (Vancouver stil). U tekstu rada referencija se označava rednim brojem (u okrugloj zagradi) pod kojim se ista nalazi u popisu literature. Referencije se pišu pismom Times New Roman, veličina 11.

Navode se imena svih autora kada ih ima šest ili manje; ukoliko ih ima više, nakon šestog navodi se zarez i oznaka „i sur.“.

Vancouver stil pisanja referencija točno propisuje sve podatke koje referencija treba sadržavati, njihov redoslijed te način pisanja i odjeljivanja pojedinih podataka. Upute s primjerima pisanja referencija za različite literaturne izvore dostupne su putem sljedeće [poveznici.](http://www.nlm.nih.gov/bsd/uniform_requirements.html)

Kratice naziva časopisa dostupni su na sljedećoj [adresi](http://www.ncbi.nlm.nih.gov/entrez/query.fcgi?db=Journals).